Wiki

Hvad er en wiki?
En wiki kan betegnes som et [|websted], hvor det er muligt at samle og generere fælles indhold. En wiki er en moderne web 2.0 teknologi, som kan facilitere, at mange brugere i fællesskab kan opbygge indhold og kontekst, samt kommunikere om konkrete emner eller temaer. En wiki gør det muligt for både små og store grupper at organisere og dele indhold og viden ét fælles sted.

Det klassiske eksempel på en wiki er Wikipedia, hvor brugerne i fællesskab generer indhold. Opbygningen af en wiki kan variere meget, alt efter hvem der udbyder den.

Wiki og læringsformer
Det er oplagt at inddrage en wiki til understøttelse af en socialkonstruktivistisk e-læringsform med fokus på fx fælles videnskonstruktion og kollaborativt samarbejde. Wikien kan fungere som en fælles vidensdatabase og opslagsværk, der kan redigeres og udbygges af alle, der har adgang til wikien. Underviseren og de lærende indgår i fællesskab på samme vilkår. Wikien gør det muligt at centralisere alt relevant indhold og kommunikation i et undervisningsforløb. Det sker bl.a. gennem funktioner, hvor alle kan kommentere indlæg, diskutere opslag og indhold. Wikien kan ydermere facilitere en flerstemmig kommunikationsform, hvor alle bidrager på samme vilkår.

Wiki i undervisningen
En wiki kan som nævnt oprettes som en platform til at støtte et undervisningsforløb. I en wiki foregår alt med reference til undervisningsforløbet, som eksempelvis kommunikationen mellem underviseren og de lærende, faglige indlæg, samt de lærernes afleveringer af opgaver. En wiki kan også bruges som en videnssamling i et undervisningsforløb, hvor de lærende samarbejder om at genere fagligt indhold i form af indlæg i wikien. Indlæggene har hver deres delemne, og underviseren og de lærende kan løbende komme med kommentarer og refleksioner til indlæggende.

Eksterne henvisninger
Der findes forskellige former og udtryk for en wiki. Hos eVidenCenter bruger vi wikispaces, som er gratis til undervisningssammenhænge. Med wikispaces opretter underviseren en bruger, og opretter wikien med et navn (fx implementeringafelearning.wikispaces.com). Herefter inviteres de lærende til at oprette en bruger, så de kan begynde at skrive i wikien. I wikispaces er der flere muligheder for at styre, hvem der har adgang til wikien, og hvem der kan skrive i den. Underviseren kan bestemme, om wikien skal være offentlig eller privat for dem, der er inviteret. Derudover kan underviseren som administrator også vælge, hvem der kan redigere og oprette nye indlæg. http://www.wikispaces.com 